ΓΡΑΠΤΗ ΕΡΩΤΗΣΗ E-3680/01

υποβολή: Jorge Moreira Da Silva (PPE-DE),Chris Davies (ELDR), Alexander de Roo (Verts/ALE)και Ria Oomen-Ruijten (PPE-DE) προς την Επιτροπή

(17 Ιανουαρίου 2002)

Θέμα: Εισαγωγή δελφινιών

Ο Κανονισμός (ΕΚ) 338/97(1) του Συμβουλίου της 9ης Δεκεμβρίου 1996 απαγορεύει την εισαγωγή, για κατ' εξοχήν εμπορικούς σκοπούς, στην Ευρωπαϊκή Ένωση κητωδών (που είναι γνωστά ως φάλαινες, δελφίνια και φώκαινες). Εντούτοις, τα τελευταία χρόνια συνέχισε η εισαγωγή ζώντων δειγμάτων κητωδών, ιδίως ρινοδέλφινων (Tursiops truncatus).

Οι ανωτέρω βουλευτές, μέλη του Ευρωπαϊκού Κοινοβουλίου, εκφράζουμε την ανησυχία μας σε ό,τι αφορά τα αιτήματα που προέρχονται από ενυδρεία στην Πορτογαλία για την εισαγωγή από την Κούβα και τη Γουϊνέα Μπισσάου δειγμάτων Tursiops truncatus με σκοπό την επίδειξή τους σε κατάσταση αιχμαλωσίας. Από ό,τι φαίνεται, δενπάρχουν μέχρι στιγμής εκτιμήσεις σχετικά με τους πληθυσμούς στην Κούβα και τη Γουϊνέα Μπισσάου αυτού του είδους δελφινιών. Δεδομένου ότι το είδος Tursiops truncatus εμφαίνεται στο Παράρτημα II του Πρωτοκόλλου SPAW (Πρωτόκολλο περί των Ειδικά Προστατευομένων Περιοχών και της Άγριας Πανίδας) της Συμβάσεως της Καρταχένα για την περιοχή της Καραϊβικής, το οποίο απαγορεύει τόσο την αιχμαλωσία, την κατοχή και τη θανάτωση (ει δυνατόν, συμπεριλαμβανομένης και της συμπτωματικής ακόμη αιχμαλωσίας, κατοχής ή και θανάτωσης) όσο και την εμπορική εκμετάλλευση αυτών των ειδών, καθώς και των αυγών τους και των μερών ή προϊόντων που προέρχονται από αυτά, και δεδομένου ότι η Κούβα είναι συμβαλλόμενο μέρος της ανωτέρω συμβάσεως, ανησυχούμε για το γεγονός ότι η χορήγηση άδειας εισαγωγής όχι μόνο δεν παραβιάζει την ισχύουσα κοινοτική νομοθεσία, αλλά ενδέχεται να παραβιάζει επίσης και τυχόν συμβάσεις που ισχύουν σε περιφερειακό επίπεδο σε άλλα μέρη του κόσμου.

Λαμβάνονταςπόψη τα ανωτέρω, προτίθεται η Επιτροπή να διευκρινίσει:

1. Ποία είναι τα λεπτομερή κριτήρια τα οποία, σύμφωνα με τον Κανονισμό (ΕΚ) 338/97, οφείλει να πληροί μία εταιρία που ζητεί έγκριση για την εισαγωγή ζώων που εμφαίνονται στο Παράρτημα A, ώστε οι αρχές CITES (Σύμβαση διεθνούς εμπορίας ειδών της άγριας πανίδας και χλωρίδας που κινδυνεύουν να εξαφανιστούν) ενός κράτους μέλους να είναι σε θέση να χορηγούν άδεια εισαγωγής των ειδών αυτών για παιδαγωγικούς, επιστημονικούς και αναπαραγωγικούς σκοπούς·

2. Τι είδους διεργασία αξιολόγησηςπάρχει για τη διασφάλιση ότι τα κριτήρια αυτά θα τηρούνται ανελλιπώς από τις εταιρίες που είχαν παλαιότερα εισαγάγει ζωντανά κητώδη στην ΕΕ κάνοντας χρήση άδειας εισαγωγής·

3. Ποίο κριτήριοπάρχει για την αξιολόγηση του κατά πόσο μία δομή, όπως είναι οι ζωολογικοί κήποι και τα πάρκα ψυχαγωγίας με άγρια ζώα προς επίδειξη, θαπαχθεί στην κατηγορία των κατ εξοχήν εμπορικών εκμεταλλεύσεων ή όχι·

4. Ποια μέτρα δύναται να λάβει η Επιτροπή εάν αποδειχθεί ότι αρχή CITES κράτους μέλους χορήγησε άδεια εισαγωγής για είδη που ελέγχονται από τη Σύμβαση CITES χωρίς να μπορεί να αποδείξει ότι αυτή η εισαγωγή στην Κοινότητα δεν θα έθιγε την κατάσταση διατήρησης του είδους ή την έκταση του εδάφους που καταλαμβάνει ο πληθυσμός του οικείου είδους (Κανονισμός (ΕΚ) αριθ. 338/97 του Συμβουλίου, άρθρο 4)·

(1) ΕΕ L 61 της 3.3.1997, σελ. 1.

Απάντηση της κας Wallstrm εξ ονόματος της Επιτροπής

(26 Φεβρουαρίου 2002)

Τα ακριβή κριτήρια διατήρησης τα οποία πρέπει να πληρούνται πριν κάποιο κράτος μέλος εκδώσει άδεια εισαγωγής ζωντανών δελφινιών ορίζονται στο άρθρο 4 παράγραφος 1 του κανονισμού (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους.(1)

Κάθε αίτηση εισαγωγής δελφινιών πρέπει να εξετάζεται χωριστά από τις διαχειριστικές και επιστημονικές αρχές του κράτους μέλους προορισμού. Ωστόσο, για να εξασφαλισθεί ότι τα κριτήρια εφαρμόζονται με συνέπεια, η Ομάδα Επιστημονικής Εξέτασης, που έχει θεσπισθεί βάσει του άρθρου 17 του κανονισμού (ΕΚ) αριθ. 338/97, εκπόνησε κατευθύνσεις όπου αναλύονται οι παράγοντες τους οποίους πρέπει να λαμβάνουνπόψη τους οι εθνικές επιστημονικές αρχές όταν γνωμοδοτούν βάσει του άρθρου 4 παράγραφος 1 στοιχείο (α). Σε συνάντηση της ομάδας επιστημονικής εξέτασης στις 29 Νοεμβρίου 2001 η Επιτροπήπενθύμισε ειδικά στις επιστημονικές αρχές των κρατών μελών ότι οι εν λόγω διατάξεις ισχύουν αυτηρά για κάθε προτεινόμενη εισαγωγή δελφινιών.

Ο όρος κυρίως εμπορικοί σκοποί ορίζεται στο άρθρο 2 στοιχείο (ιγ) του κανονισμού (ΕΚ) αριθ. 338/97 του Συμβουλίου. Το κατά πόσον ένα εισαγόμενο είδος θα χρησιμοποιηθεί ή όχι κυρίως για εμπορικούς σκοπούς θα το κρίνουν οι αρχές διαχείρισης του κράτους μέλους εισαγωγής — καθόσον κάθε σχετική απόφαση λαμβάνεται κατά περίπτωση.

Βάσει του κανονισμού (ΕΚ) αριθ. 338/97 του Συμβουλίου, η Επιτροπή εφιστά την προσοχή κάθε κράτους μέλους στα θέματα που κρίνει αναγκαίο να διερευνώνται. Η Επιτροπή, σε διαβούλευση με ένα κράτος μέλος μπορεί να θεωρήσει άκυρη μια άδεια εισαγωγής που έχει εκδοθεί με τη δικαιολογία ότι επληρούντο οι όροι έκδοσής της.

(1) ΕΕ L 61 της 3.3.1997.